### Mal for

### obligatorisk skisse til KI-sentre

**Det er obligatorisk å sende inn skisse. Kun søkere som har sendt inn skisser er kvalifisert til å kunne søke om midler i den endelige KI-senter-utlysningen som har tentativ frist 15. januar 2025. Siste frist for å sende inn en obligatorisk skisse er 7. juni 2024, kl. 13:00.**

Merk at kun godkjente norske forskningsorganisasjoner i forpliktende samarbeid med andre forskningsorganisasjoner, bedrifter og/eller offentlige virksomheter kan sende inn søknad til hovedutlysningen. Det er imidlertid mulig for alle aktuelle partnere og søkere å sende inn skisser.

**Skissen må følge malen på neste side og alle punktene må fylles ut.**

*Merk at vi vil offentliggjøre tittel, prosjektansvarlig, kontaktperson, aktører og sammendrag av hver skisse.*

Skissen må opprettes i og sendes inn via Forskningsrådets elektroniske søknadssystem.

Skissen skal skrives på norsk eller engelsk. Sideformatet skal være A4 med 2 cm marger, 11 pkt. skrift (Calibri) og enkel linjeavstand. For ev. referanseliste eller figurtekster kan skriftstørrelse 9 benyttes.

Skissebeskrivelsen og tabellen med kontaktinformasjon og sammendrag lastes opp som én samlet pdf-fil. Dokumentet skal ikke overskride fem sider og det er ikke mulig å laste opp mer enn dette.

Denne informasjonssiden og all tekst i kursiv kan slettes i skissebeskrivelsen du sender inn.

***Skissen (5 sider) lastes opp som vedlegg via Forskningsrådets elektroniske søknadssystem.***

***NB!*** Det er ikke mulig å redigere i innsendte skisser. Ved behov for å endre en innsendt skisse, må innsendt skisse trekkes og ny skisse sendes inn før fristen.

|  |
| --- |
| Skisse nr: |
| (Fylles ut av Forskningsrådet) |

**Tittel, kontaktinformasjon og sammendrag**

|  |  |
| --- | --- |
| **TITTEL PÅ SKISSEN:** |  |
| **ANSVARLIG INNSENDER:** |  |
| **INNSENDERS NETTSTED:** |  |
| **SKISSENS KONTAKTPERSON:** |  |
| **KONTAKTPERSONENS E-POST ADR.:** |  |
| **KONTAKTPERSONENS MOBILNR.:** |  |
| **LIST AKTØRER SOM STÅR BAK SKISSEN:** |  |
|  |  |
|  |  |
|  |  |
|  |  |
| **SAMMENDRAG - offentlig (maks 10 linjer)** |  |
|  | |

**Mål og begrunnelse for senteret**

*Hva er målet med senteret? Hvilken funksjon skal det ha, hvilken rolle skal det spille og hva er de viktigste oppgavene? Hva vil være merverdien ved et slikt senter og hvordan vil det komplementere eller forsterke pågående initiativ nasjonalt og internasjonalt?*

**Forskning og teknologiutvikling**

*Hva skal senteret arbeide med, hvilken forskning skal gjennomføres? Hvilke forskningsspørsmål skal senteret finne svar på og hvilke tverrfaglige problemstillinger skal senteret jobbe med? Hvorfor er denne forskningen viktig og hvordan vil den flytte forskningsfronten (jfr. state-of-the-art)?*

**Virkninger og effekter**

*Hvilken samfunnsmessig relevans og nytteverdi vil forskningen ha? Hvordan skal senteret sette spor og hva vil være senterets viktigste fotavtrykk og suksessfaktorer? Hva vil være de viktigste effektene av senteret på kort sikt (i løpet av fem år), og på hvilke områder kan man forvente de mest betydningsfulle langsiktige virkningene av senterets aktiviteter? Hvordan kan dette måles sammenlignet med dagens situasjon?*

**Gjennomføring**

*Hvilke forutsetninger må være på plass og hvilke ressurser (kompetanse, utstyr, data, forskningsinfrastruktur m.m.) er nødvendige for å etablere, drifte og gjennomføre senterets aktiviteter?*

*Hvordan er senteret tenkt organisert og hvordan sikre god samhandling mellom senterets deltakere og partnere? Hvordan skal senteret involvere relevante fagmiljøer på en måte som gjør at samarbeidet blir reelt tverrfaglig? Beskriv hvordan senteret vil bidra til rekruttering, forskerutdanning og kompetansebygging?*

*Hvilke type kunnskaps- og kompetansemiljøer må være med og hvilke aktører må samarbeide (FoU-miljøer, bedrifter, offentlige virksomheter, interesseorganisasjoner, befolkningsgrupper m.m.) for å nå senterets mål?*

**Dialog og formidling**

*Hvordan vil senteret sikre synlighet, dialog, formidling og kunnskapsspredning, slik at forskningsresultatene kommer samfunnet til nytte og gir økt innovasjon og verdiskaping?*

**Budsjett og kostnader**

*Sett opp en skisse til budsjett med de viktigste kostnadselementene ─ som personalkostnader (forskere, stipendiater, andre), utstyr, data, infrastruktur, andre driftskostnader m.m. ─ og hvordan kostnadene er tenkt finansiert.*